Gajdán lejla okleveles pénzügyi revizor

belső ellenőrzési J E L E N T É S

Csanytelek Község Önkormányzata

2020. évi költségvetési beszámoló ellenőrzéséről

**Ellenőrzött szerv : Csanytelek** Község Önkormányzata

Csanyteleki Polgármesteri Hivatal

**Ellenőrzést végzi** : Gajdán Lejla okleveles pénzügyi revizor

**Ellenőrzött időszak :** 2020. év

**Ellenőrzés típusa : Szabályszerűségi ellenőrzés**

**Ellenőrzés időpontja :** 2021. augusztus hó

**Ellenőrzés célja**: annak megállapítása, hogy a költségvetési beszámoló részét képező könyvviteli mérlegek a számviteli és az államháztartási törvény, valamint a vonatkozó kormányrendeletek előírásai szerint készültek-e.

Ellenőrzés módszere: beszámolót alátámasztó analitikus nyilvántartások, főkönyvi kivonatok ellenőrzése.

Csanytelek Község Önkormányzata a 4/2013. (I. 11.) Korm. rendelet - az államháztartás számviteléről - 5. § (1) bekezdésében foglaltaknak megfelelően a 7. § szerinti időszakról elkészítette a könyvek zárását követően bizonylatokkal, az év közben többszöri jogszabályváltozásokat követő könyvvezetéssel, folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint leltárral alátámasztott éves költségvetési beszámolóját. A beszámolót a képviselő-testület a 6/2021. (V.11.) Önkormányzatai rendeletével elfogadta.

A Képviselő-testület helyett és nevében eljáró Polgármester az önkormányzat 2020. évi költségvetésének bruttó főösszegeit:

*a)* 1.059.892.266.- Ft bevételi előirányzat mellett 1.083.779.292.- Ft bevételi teljesítéssel, míg

*b)* 1.059.892.266.- Ft kiadási előirányzat mellett 974.931.506.- Ft kiadási teljesítéssel

hagyta jóvá.

Csanytelek Község Önkormányzata 2020. évi költségvetésének végrehajtásáról szóló szöveges beszámolója tartalmazta a beszámolóhoz kapcsolódó alábbi tájékoztató táblákat:

* Az önkormányzat 2020. évi költségvetési bevételei
* Az önkormányzat tervezett 2020. évi működési bevételei
* Az önkormányzat 2020. évi államháztartáson belüli működési célú támogatásainak részletezése
* Az önkormányzat adósságot keletkeztető ügyleteinél figyelembe vehető saját bevételek tervezett 2020. évi alakulásának részletezése
* Az önkormányzat 2020. évi költségvetési kiadásai
* Az önkormányzat által az önkormányzat rendelete alapján biztosított, valamint pályázati programokhoz kapcsolódó 2020. évi pénzbeli- és természetbeni szociális ellátások (települési támogatások) részletezése
* Az önkormányzat 2020. évi egyéb működési és felhalmozási célú támogatásainak részletezése
* Az önkormányzat 2020. évi beruházásaira, felújításaira fordítandó források
* Az önkormányzat 2020. évi költségvetési rendeletében elkülönített költségvetési tartalékok
* Az önkormányzat 2020. évi finanszírozási bevételeinek és finanszírozási kiadásainak részletezése
* A képviselő-testület által az önkormányzati hivatalnál engedélyezett létszámkeretek
* Az önkormányzat és a Járási Munkaügyi Központ között létrejött szerződés szerinti közfoglalkoztatottak 2020. évi engedélyezett létszámkerete
* Választott tisztségviselők, egyéb önkormányzati foglalkoztatottak és külsős bizottsági tagok létszáma
* Csanytelek Község Önkormányzata Képviselő-testülete által  
  2020. évben biztosított közvetlen és közvetett támogatások részletezése
* Az önkormányzati hivatal 2020. évi költségvetési bevételei
* Az önkormányzati hivatal 2020. évi tervezett működési és közhatalmi bevételei
* Az önkormányzati hivatal 2020. évi költségvetési kiadásai
* Az Önkormányzat, az önkormányzati hivatal és az Alsó- Tisza-menti Önkormányzati Társulás 2020. évi költségvetési egyenlegének bemutatása (halmozódás nélküli adatok)  Csanytelek Község Önkormányzata és a Csanyteleki Polgármesteri Hivatal 2020. évi maradvány elszámolása
* A befektetett pénzügyi eszközként elszámolt részesedések községi szintű állománya 2020. évben
* Csanytelek Község Önkormányzata egyszerűsített mérlege 2020. december 31.
* Csanyteleki Polgármesteri Hivatal egyszerűsített mérlege 2020.december.31.
* Csanytelek Község Önkormányzata eredmény kimutatása 2020. december 31.
* Csanyteleki Polgármesteri Hivatal eredmény kimutatása 2020. december 31.
* Az önkormányzat 2020. évi községi szintű záró vagyonkimutatása
* A 2020. évi bevételek kötelező és önként vállalt feladatonként
* A 2020. évi kiadások kötelező és önként vállalt feladatonként

A 2011. évi CXCV. törvény - az államháztartásról - 69. § (1) bekezdése alapján a költségvetési szerv kialakította kontrollrendszerét, melyben a 370/2011. (XII. 31.) Korm. rendelet 8. § (1) bekezdésében foglaltaknak megfelelően a költségvetési szerv vezetője meghatározta a költségvetés tervezésével és a beszámolóval kapcsolatos kontrolltevékenységeket.

A 368/2011. (XII. 31.) Korm. rendelet 13. § A (2) bekezdésében foglaltaknak megfelelően a költségvetési szerv belső szabályzataiban rendezte a működéséhez, gazdálkodásához kapcsolódó és pénzügyi kihatással bíró, jogszabályban nem szabályozott kérdéseket, így különösen:

a) a gazdálkodással - így különösen a kötelezettségvállalás, ellenjegyzés, a szakmai teljesítés igazolása, az érvényesítés, utalványozás gyakorlásának módjával, eljárási és dokumentációs részletszabályaival, valamint az ezeket végző személyek kijelölésének rendjével, és az adatszolgáltatási feladatok teljesítésével kapcsolatos belső előírásokat, feltételeket,

b) a beszerzések lebonyolításával kapcsolatos eljárásrendet,

c) a belföldi és külföldi kiküldetések elrendelésével és lebonyolításával, elszámolásával kapcsolatos kérdéseket,

d) az anyag- és eszközgazdálkodás számviteli politikában nem szabályozott kérdéseit,

e) a helyiségek és berendezések használatára vonatkozó előírásokat,

f) a reprezentációs kiadások felosztását, azok teljesítésének és elszámolásának szabályait,

h) a vezetékes és rádiótelefonok használatát,

i) a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendjét.

Egyéb a gazdálkodáshoz kapcsolódó, pénzügyi folyamatokat érintő belső szabályzatok a Polgármesteri Hivatal Szervezei és Működési Szabályzata 2. számú mellékletének függelékeiben találhatók:

1. számú melléklet: a Csanyteleki Polgármesteri Hivatal pénzügyi ügyrendje
2. számú függelék:
3. Csanytelek Község Önkormányzata és a Csanyteleki Polgármesteri Hivatal leltárkészítési és leltározási szabályzata
4. Csanytelek Község Önkormányzata és a Csanyteleki Polgármesteri Hivatal felesleges vagyontárgyak hasznosításának és selejtezésének szabályzata
5. Csanyteleki Polgármesteri Hivatal házipénztár és pénzkezelési szabályzata
6. Csanytelek Község Önkormányzata és a Csanyteleki Polgármesteri Hivatal értékelési szabályzata
7. számú függelék: Csanytelek Község Önkormányzata közbeszerzési szabályzata
8. számú függelék: Csanytelek Község Önkormányzata közbeszerzési értékhatárt el nem érő beszerzési eljárások rendjéről szóló szabályzata
9. számú függelék: Csanyteleki Polgármesteri Hivatal saját tulajdonában lévő gépjárművek használatának szabályzatai
10. számú függelék: Csanytelek Község Önkormányzata és a Csanyteleki Polgármesteri Hivatal önköltség számítási szabályzata

A 6. § (1) bekezdésben foglaltaknak megfelelően az éves költségvetési beszámoló tartalmazta a költségvetési szervek elemi költségvetéséről és a 10. § (2) bekezdése szerint a mérlegében kimutatható vagyonról költségvetési szervenként.

Az éves költségvetési beszámoló részeit képezték az alábbiak:

1. a költségvetés végrehajtásának ellenőrzését és a zárszámadás elkészítését a ***költségvetési számvitellel*** biztosító:

* költségvetési jelentést,
* maradvány kimutatást,
* adatszolgáltatást a személyi juttatások és a foglalkoztatottak, választott tisztségviselők összetételéről,
* adatszolgáltatás a társadalombiztosítás pénzügyi alapjaiból folyósított egyes ellátások és támogatások tervezett összegeiről és teljesítéséről,
* Önkormányzatai alrendszer sajátos gazdálkodásához kapcsolódó elszámolásokat,

1. a vagyoni helyzet és az eredményszemléletű bevételek, költségek, ráfordítások alakulását, valamint a zárszámadás kiegészítő információinak elkészítését a ***pénzügyi számvitellel*** biztosító

* mérleget,
* eredménykimutatást,
* kiegészítő mellékletet.

**Az éves költségvetési beszámoló költségvetési számvitellel kapcsolatos részei**

A 4/2013. (I. 11.) Korm. rendelet 8. § (1) bekezdésében foglaltaknak megfelelően a költségvetési jelentés tartalmazta:

* az egységes rovatrend szerinti tagolásban az eredeti és módosított előirányzatokat, az azokra vonatkozó követeléseket, kötelezettségvállalásokat, más fizetési kötelezettségeket, valamint az előirányzatok teljesítését, és
* a teljesített bevételek és kiadások kormányzati funkciók szerinti megoszlását, valamint azoknak a kormányzati funkciók rendjében meghatározott mutatószámait.

A 9. § (1) bekezdésében foglaltaknak megfelelően a mérleget az 5. melléklet szerinti bontásban készítették el. A mérlegben minden tételnél feltüntették az előző mérleg megfelelő adatát. Ellenőrzés az előző éves költségvetési beszámolóban elkövetett jelentős összegű hibát nem állapított meg.

A mérlegben a nemzeti vagyonba tartozó ***befektetett eszközök*** között mutatták ki az immateriális javakat, a tárgyi eszközöket, a befektetett pénzügyi eszközöket és a koncesszióba, vagyonkezelésbe adott eszközöket.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben az ***immateriális javak***on belül kell kimutatni az Szt. 25. § (6), (7) és (10) bekezdésében foglaltakkal megegyező tartalommal a vagyoni értékű jogokat és a szellemi termékeket, továbbá az immateriális javak értékhelyesbítését.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben a ***tárgyi eszközök***ön belül mutatták ki:

* az Szt. 26. § (2) és (3) bekezdésében foglaltakkal megegyező tartalommal az ingatlanokat és a kapcsolódó vagyoni értékű jogokat,
* az Szt. 26. § (4) és (5) bekezdésében foglaltakkal megegyező tartalommal a (4) bekezdés szerinti gépeket, berendezéseket, felszereléseket, járműveket,
* az Szt. 26. § (6) bekezdésében foglaltakkal megegyező tartalommal a tenyészállatokat,
* az (5) és (6) bekezdés szerinti beruházásokat, felújításokat, és
* a tárgyi eszközök értékhelyesbítését.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben a ***gépek, berendezések, felszerelések, járművek*** között mutatták ki:

* a rendeltetésszerűen használatba vett, üzembe helyezett, a tevékenységet szolgáló – így különösen egészségügyi, oktatási, híradás-technikai, környezetvédelmi, kutatási célú számítás- és ügyvitel-technikai – eszközöket,
* a rendeltetésszerűen használatba vett, üzembe helyezett forgalmi rendszámmal ellátott közúti járműveket, a vízi és légi személy- és áruszállító eszközöket, és
* az eszközökön végzett és aktivált beruházásokat, felújításokat.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben a ***beruházások*** között mutatták ki a rendeltetésszerűen használatba nem vett, üzembe nem helyezett tárgyi eszközök bekerülési értékét, továbbá a már használatba vett, valamint a mérlegben nem szerepeltethető tárgyi eszközök bővítésével, rendeltetésének megváltoztatásával, átalakításával, élettartamának, teljesítőképességének közvetlen növelésével összefüggő munkák – még nem aktivált – bekerülési értékét.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben a ***felújítások*** között mutatták ki a mérlegben szereplő és a mérlegben nem szerepeltethető tárgyi eszközökön végzett, az Szt. 3. § (4) bekezdés 8. pontja szerinti felújítások bekerülési értékét.

Alátámasztó dokumentumok: jegyzőkönyv, időszaki kimutatás, bizonylategyeztető lista.

A mérlegben a vásárolt ***készletek*** között mutatták ki a termék-előállítás vagy a szolgáltatásnyújtás során felhasználásra váró anyagokat, illetve saját termelésű készletek között mutatták ki a termelés valamilyen szakaszában (befejezetlen termelés, félkész termék) vagy már elkészült formában (késztermékek) lévő termékeket.

Alátámasztó dokumentumok: nyilvántartó kartonok melyek főkönyvi számonként összesítésre kerültek.

A mérlegben a ***tartós részesedések*** között mutatták ki az olyan tulajdoni részesedést jelentő befektetéseket, amelyeket abból a célból szereztek, hogy tartós jövedelemre (osztalékra, kamatra) tegyenek szert, vagy befolyásolási, irányítási, ellenőrzési lehetőséget érjenek el.

Alátámasztó dokumentumok: nyilvántartó kartonok, bizonylategyeztető lista.

A mérlegben a ***koncesszióba, vagyonkezelésbe adott eszközök*** között a mutatták ki azokat a nemzeti vagyonba tartozó befektetett eszközöket és azok értékhelyesbítését, amelyek üzemeltetését államháztartáson kívüli szervezetnek koncessziós szerződéssel átadtak.

Alátámasztó dokumentumok: nyilvántartó kartonok, bizonylategyeztető lista.

A mérlegben a ***pénzeszközök*** között mutatták ki a lekötött bankbetéteket, a pénztárakat, csekkeket, betétkönyveket, valamint a forintszámlákat.

Alátámasztó dokumentumok: bankkivonatok, pénztárjelentés, bizonylategyeztető lista.

A mérlegben a ***követelések*** között mutatták ki az egységes rovatrend szerinti rovatokhoz kapcsolódóan vezetett nyilvántartási számlákon nyilvántartott követeléseket a költségvetési évben esedékes és költségvetési évet követően esedékes követelések, ezen belül a költségvetési bevételek kiemelt előirányzatai és finanszírozási bevételek szerinti tagolásban.

Alátámasztó dokumentumok: helyi adó táblázatok, utalt előlegek nyilvántartása, kiszámlázott bizonylatok listája.

A mérlegben az ***aktív időbeli elhatárolások***on belül az eredményszemléletű bevételek aktív időbeli elhatárolását, a költségek, ráfordítások aktív időbeli elhatárolását és a halasztott ráfordításokat mutatták ki.

Alátámasztó dokumentumok: igénybe-vett szolgáltatások költségeinek aktív időbeli elhatárolása lista.

A mérlegben az eredményszemléletű bevételek aktív időbeli elhatárolása között az olyan járó eredményszemléletű bevételeket mutatták ki, amelyek csak a mérleg fordulónapja után esedékesek, de a mérleggel lezárt időszakra számolandók el.

A mérlegben a ***források*** között mutatták ki a saját tőkét, a kötelezettségeket és a passzív időbeli elhatárolásokat.

A mérlegben a ***saját tőkén*** belül mutatták ki a nemzeti vagyon induláskori értékét, a nemzeti vagyon változásait, az egyéb eszközök induláskori értékét és változásait, a felhalmozott eredményt, az eszközök értékhelyesbítésének forrását és a mérleg szerinti eredményt.

A mérlegben a ***nemzeti vagyon változásai*** között a 2014. január 1-jét követően a nemzeti vagyonba tartozó befektetett eszközök és forgóeszközök elszámolt változásait mutatták ki.

A mérlegben ***felhalmozott eredmény***ként az előző költségvetési évek felhalmozott eredményét mutatták ki.

A mérlegben a ***kötelezettségek*** között az egységes rovatrend szerinti rovatokhoz kapcsolódóan vezetett nyilvántartási számlákon nyilvántartott végleges kötelezettségvállalásokat, más fizetési kötelezettségeket mutatták ki.

Alátámasztó dokumentumok: letétek, biztosítékok listája, bizonylategyeztető lista.

A mérlegben a ***passzív időbeli elhatárolások***on belül mutatták ki az eredményszemléletű bevételek passzív időbeli elhatárolását, a költségek, ráfordítások passzív időbeli elhatárolását és a halasztott eredményszemléletű bevételeket.

Alátámasztó dokumentumok, az alábbi listák:

* pályázati támogatások,
* térítés nélkül államháztartáson belülről átadott eszközök forgalmi, piaci értékének passzív időbeli elhatárolása,
* bérköltség passzív időbeli elhatárolások,
* államháztartáson belülre egyéb végleges működési célú támogatás folyósítás ráfordításának passzív időbeli elhatárolása.

A beszámoló adatai alapján megállapítható, hogy az Önkormányzata gazdálkodása egyensúlyban volt az év folyamán, a kiadások megtakarításával és a többletforrások elnyerésével biztosítani tudták az intézmények működését és a likviditást.

Csanytelek Község Önkormányzata egyszerűsített mérlege 2020.12.31.

|  |  |
| --- | --- |
| Nemzeti vagyonba tartozó befektetett eszközök összesen: | 2.132.160.886.- |
| Immateriális javak | 712.736.- |
| Tárgyi eszközök | 2.125.128.150.- |
| Befektetett pénzügyi eszközök | 6.320.000.- |
| Koncesszióba, vagyonkezelésbe adott eszközök | - |
| *Nemzeti vagyonba tartozó forgóeszközök összesen:* | 4.233.348.- |
| Készletek, késztermékek | 4.233.348.- |
| Értékpapírok | - |
| *Pénzeszközök* | 121.991.360.- |
| *Követelések* | 30.783.067.- |
| *Egyéb sajátos eszközoldali elszámolások* | -168.917.- |
| *Aktív időbeli elhatárolások* | 760.422.- |
| **ESZKÖZÖK ÖSSZESEN:** | **2.289.760.166.-** |
| *Saját tőke összesen:* | 2.140.929.382.- |
| Nemzeti vagyon induláskori értéke | 835.114.624.- |
| Nemzeti vagyon változásai | 421.745.723.- |
| Egyéb eszközök induláskori értéke és változásai | 42.664.463.- |
| Felhalmozott eredmény | 767.021.257.- |
| Eszközök értékhelyesbítésének forrása | - |
| Mérleg szerinti eredmény | 74.383.315.- |
| *Kötelezettségek* | 40.038.477.- |
| *Egyéb sajátos forrásoldali elszámolások* | - |
| *Kincstári számlavezetéssel kapcsolatos elszámolások* |  |
| *Passzív időbeli elhatárolások* | 108.792.307.- |
| **FORRÁSOK ÖSSZESEN:** | **2.289.760.166.-** |

**Összegzés:** Csanytelek Község Önkormányzata a 4/2013. (I. 11.) Korm. rendelet - az államháztartás számviteléről - 5. § (1) bekezdésében foglaltaknak megfelelően a 7. § szerinti időszakról elkészítette a könyvek zárását követően bizonylatokkal, a jogszabályváltozásokat követő könyvvezetéssel, folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint a jelentésben részletesen felsorolt jegyzőkönyvekkel, időszaki kimutatásokkal, nyilvántartó kartonokkal, bizonylategyeztető listákkal alátámasztott éves költségvetési beszámolóját, melyet a képviselő-testület a 6/2021. (V.11.)önkormányzata rendeletével elfogadott. A 2011. évi CXCV. törvény - az államháztartásról - 69. § (1) bekezdése alapján a költségvetési szerv kialakította kontrollrendszerét, melyben a 370/2011. (XII. 31.) Korm. rendelet 8. § (1) bekezdésében foglaltaknak megfelelően a költségvetési szerv vezetője meghatározta a költségvetés tervezésével és a beszámolóval kapcsolatos kontrolltevékenységeket. 368/2011. (XII. 31.) Korm. rendelet 13. § A (2) bekezdésében foglaltaknak megfelelően a költségvetési szerv belső szabályzataiban rendezte a működéséhez, gazdálkodásához kapcsolódó és pénzügyi kihatással bíró, jogszabályban nem szabályozott kérdéseket.

A beszámoló adatai alapján megállapítható, hogy az Önkormányzat gazdálkodása egyensúlyban volt az év folyamán, a kiadások megtakarításával és a többletforrások elnyerésével biztosítani tudták az intézmények működését és a likviditást.

Az ellenőrzött időszakban az ellenőrzött területekért felelős vezetők neve, beosztása: Erhard Gyula – polgármester, Kató Pálné – jegyző.

Csanytelek, 2021. augusztus 17.

Gajdán Lejla

Belső ellenőr

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek, 2021. …………

……………………………… ………………………………..

Csanytelek Község Önkormányzata Csanyteleki Polgármesteri Hivatal Polgármestere Vezetője, Jegyző