# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS1241-2/2021.

**E l ő t e r j e s z t é s**

**Csanytelek Község Önkormányzata Képviselő-testülete**

**2021. szeptemberében tartandó ülésére**

**Tárgy:**  *Csanytelek Község Önkormányzata és a Csanyteleki Polgármesteri Hivatal 2020. évi költségvetési gazdálkodása*

*belsőellenőri szabályszerűségi vizsgálatáról szóló jelentésének jóváhagyása*

**Tisztelt Képviselő-testület!**

Tájékoztatom Önöket arról, hogy a Belsőellenőr az 2021. évi ellenőrzési tervben foglaltaknak megfelelve elvégezte a tárgyban jelölt két szervezet zárszámadásával összefüggő szabályszerűségi vizsgálatát, melyet ezen előterjesztéshez 1. mellékletként csatolt dokumentumban foglalt össze.

A Belsőellenőr rögzítette, hogy az államháztartás számviteléről szóló 4/2013. (I. 11.) Korm. rendelet 5. § (1) bekezdésében foglaltaknak megfelelően, a 7. § szerinti időszakról Csanytelek Község Önkormányzata jegyzője, egyben a Csanyteleki Polgármesteri Hivatal vezetőjeként *elkészítette* a könyvek zárását követően bizonylatokkal, a jogszabályváltozásokat követő könyvvezetéssel, folyamatosan vezetett részletező nyilvántartásokkal, a könyvviteli zárlat során készített főkönyvi kivonattal, valamint a jelentésben részletesen felsorolt jegyzőkönyvekkel, időszaki kimutatásokkal, nyilvántartó kartonokkal, bizonylategyeztető listákkal alátámasztott *éves költségvetési beszámolóját*, melyet a képviselő-testület az önkormányzat és az önkormányzati hivatal 2020. évi költségvetésének végrehajtásáról szóló 6/2021. (V. 11.)önkormányzati rendeletével fogadott el.

A Belsőellenőr megállapította, hogy az államháztartásról szóló 2011. évi CXCV. törvény 69. § (1) bekezdése szerinti eljárásrendnek megfelelve, a költségvetési szerv vezetője *a szervezetek kontrollrendszerét kialakította és működteti,* melynek keretében a hatályos a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 8. § (1) bekezdésében foglaltaknak megfelelően határozta meg a *költségvetés tervezésével és a beszámolóval kapcsolatos kontrolltevékenységeket.*

Az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § A. (2) bekezdésében foglaltaknak megfelelően *a költségvetési szerv vezetője a hivatal belső szabályzataiban rendezte* a szervezetek működéséhez, gazdálkodásához kapcsolódó és pénzügyi kihatással bíró, *jogszabályban nem szabályozott kérdéseket.*

A Belsőellenőr olyan mulasztást, hiányosságot, szabálytalanságot nem tárt fel, amely szabálysértési, vagy büntetőjogi felelősségre vonás kezdeményezésére irányulna, illetve intézkedési terv készítésére kötelezne.

Megnyugtató mind az önkormányzat, mind a hivatal szempontjából a Belsőellenőr azon megállapítása, miszerintaz önkormányzat és a hivatal gazdálkodása egyensúlyban volt az elmúlt év folyamán, a kiadások megtakarításával és a többletforrások elnyerésével biztosított volt az intézmények működése és a likviditás.

**Tisztelt Képviselő-testület!**

Indítványozom a tárgyi előterjesztésben, az ahhoz csatolt belsőellenőri jelentésben és a határozati javaslatban foglaltak megvitatását, a Pénzügyi Ellenőrző, Foglalkoztatáspolitikai és Településfejlesztési Bizottság által tárgyra vonatkozóan tett javaslata figyelembevételével való döntéshozatalt.

C s a n y t e l e k, 2021. szeptember 01.

Tisztelettel:

……………………………………

Kató Pálné jegyző, hivatalvezető

**…/2021. (IX. .. .) Ökt határozat**

**Tárgy: :**  *Csanytelek Község Önkormányzata és a Csanyteleki Polgármesteri Hivatal 2020. évi költségvetési gazdálkodása*

*belsőellenőri szabályszerűségi vizsgálatáról szóló jelentésének jóváhagyása*

**Határozati j a v a s l a t**

Csanytelek Község Önkormányzata Képviselő-testülete a tárgyi előterjesztésben foglaltakat megtárgyalta, figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság tárgyra vonatkozó javaslatát és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva*, elfogadta* a Belsőellenőr által (a belsőellenőrzési tervnek megfelelően) készített, a település jegyzője által beterjesztett, *Csanytelek Község Önkormányzata és a Csanyteleki Polgármesteri Hivatal 2020. évi költségvetési gazdálkodása belsőellenőri szabályszerűségi vizsgálatáról szóló jelentését* e határozathoz 1. mellékletként csatolt tartalommal.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla Belsőellenőr (Szeged)
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke
* Tóth Józsefné Adó- és Pénzügyim Iroda Vezetője (Helyben)
* Irattár